Δύο ορειβάτες απεγκλώβισαν δυνάμεις της 8ης ΕΜΑΚ από τον Όλυμπο

Σε επιχείρηση διάσωσης και απεγκλωβισμού δύο ορειβατών που βρίσκονταν στο καταφύγιο του Αγίου Αντωνίου στον Όλυμπο προχώρησαν δυνάμεις της 8ης ΕΜΑΚ το βράδυ της Τρίτης.

Οι δύο ορειβάτες ζήτησαν την συνδρομή της ΕΜΑΚ το απόγευμα της Τρίτης διότι είχαν εγκλωβιστεί από τον πάγο και το χιόνι στην περιοχή.

Και οι δυο ορειβάτες είναι καλά στην υγεία τους.

Σωστικά συνεργεία κατάφεραν και κατέβασαν τους δύο ορειβάτες από το βουνό γύρω στις 22:10 το βράδυ της Τρίτης. Στην επιχείρηση συμμετείχαν 9 άνδρες της ΕΜΑΚ με 4 οχήματα.

Πηγή: ΑΠΕ-ΜΠΕ